Linzi Egyetem

A Linzi Johannes Kepler Egyetem (németül: Johannes Kepler Universität Linz, JKU)) osztrák felsőfokú oktatási intézmény a linzi Dornach-Auhof városrészben. Története 1574-től a Linzer Landhaus épületet nemesi földbirtokok iskolájaként (Adeliche Landt-Schuele) használták. Johannes Kepler 1612 és 1626 között tanított ebben az iskolában. Az iskola bezárása után 1629-től a jezsuita rend egyesítette azt 1608-ban alapított latin nyelvű iskolájával, és folytatta annak működtetését. A tanulmányi kínálat ezután a filozófiai tanulmányokról a jogi és teológiai tanulmányokra is kiterjedt. 1669-ben a linzi gimnáziumot egy felsőoktatási líceummal bővítették. Ez 1777-ben a császári-királyi akadémiai gimnáziumra (latinul: gymnasium academicum) és a császári-királyi líceumra osztódott. 1773-ban betiltották a jezsuita rendet, ami az iskola bezárásához vezetett. Egy része a Lyceumban folytatódott. Az 1775-ben bevezetett orvosi képzés 1808-ban ismét megszűnt. 1810-ben a jogi és a politikai kar is megszűnt. A filozófiai kart 1849-ben szüntették meg, a megmaradt teológiai kar a linzi egyházmegye felelősségébe került. 1949-től kezdődően egy műszaki egyetem alapítását szorgalmazták. 1951-től kezdődően előadásokat tartottak a linzi felnőttképző iskolában (Volkshochschule). 1962-ben döntő lépés történt egy szövetségi törvény elfogadásával, amely egy társadalom- és gazdaságtudományi egyetem létrehozásáról rendelkezett Linzben. 1964. július 3-án megtörtént az első épületek (a mai „Kepler-épület”, menza, Juridicum) alapkőletétele. 1965-ben a Nemzeti Tanács úgy döntött, hogy a felsőoktatási intézményt egy műszaki-természettudományi karral (TNF) bővíti. 1965. október 19-én alakult meg először a professzori kollégium. A megnyitót Franz Jonas szövetségi elnök tartotta 1966. október 8-án, az oktatás pedig október 10-én kezdődött meg. Karok és tanulmányi szakirányok Társadalom- és gazdaságtudományi kar (SoWi) Műszaki és Természettudományi Kar (TNF) Jogi Kar (Re) Orvostudományi Kar (MED) Schools Humán- és kultúratudományok, valamint interdiszciplináris tanulmányok Távoktatási központok Egyetemi könyvtár Irodalom Gustav Otruba: Johannes Kepler Universität Linz. Hochschule für Sozial- und Wirtschaftswissenschaften. 1966–1976. Linz 1976. Ernest Kulhavy: Professoren der Johannes Kepler Universität Linz. Trauner-Druck, Linz 1983. Johann Drachsler: Die Johannes-Kepler-Universität Linz 1966–2000. Trauner, Linz 1999. Hermann Rafetseder: Zur Geschichte von Gelände und Umfeld der Johannes Kepler Universität Linz, unter besonderer Berücksichtigung der NS-Zeit im Raum Auhof-Dornach. Ein Beitrag zum 50-Jahr-Jubiläum der Johannes Kepler Universität Linz. Linz 2016, 115 pldal (PDF a jku.at oldalon). Maria Wirth, Andreas Reichl, Marcus Gräser: 50 Jahre Johannes Kepler Universität Linz. Innovationsfelder in Forschung, Lehre und universitärem Alltag. Böhlau Verlag, Wien/Köln/Weimar 2017. Fordítás Ez a szócikk részben vagy egészben az Universität Linz című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek